**Közzététel tárgya:** A Kbft. szerint engedélyköteles tevékenységek megállapítása

**Dátum**: 2015.04.07.

A Magyar Nemzeti Bank H-EN-III-65/2015. számú határozatában a következőket állapította meg:

A tőkepiacokról szóló 2001. évi CXX. törvény (Tpt.) hatálya alatt az E-III/980/2008. számon kiadott határozat alapján és a PortfoLion Zrt. által tett megfelelési nyilatkozatra figyelemmel a Kbftv. szerint a PortfoLion Zrt. az alábbi engedélyköteles tevékenységek végzésére jogosult:

A Kbftv. 7. § (1) bekezdése szerint, mint ABAK a kollektív portfóliókezelés (befektetési alapkezelés) végzésére jogosító engedélye birtokában az alábbi tevékenységeket végezheti:

1. befektetéskezelés (a befektetési politikai végrehajtásával kapcsolatos befektetési, stratégiai és eszközallokációs döntések meghozatala és végrehajtása);
2. kockázatkezelés.

Az alternatív befektetési alap (ABA) kezelése során a Kbftv. 7. § (2) bekezdésében foglaltak szerint az alábbi tevékenységeket végezheti:

1. adminisztratív feladatok:
   1. könyvviteli és jogi feladatok ellátása,
   2. információszolgáltatás befektetők részére,
   3. eszközök értékelése, árazása, adóügyek intézése,
   4. jogszerű magatartás ellenőrzése,
   5. befektetőkkel kapcsolatos nyilvántartás vezetése,
   6. hozamfizetés,
   7. az ABAK által kezelt kollektív befektetési értékpapír forgalomba hozatalával és forgalmazásával összefüggő adminisztrációs feladatok,
   8. megkötött ügyletek teljesítése, a bizonylatok megküldését is ideértve,
   9. nyilvántartások vezetése,
2. az ABA eszközeihez kapcsolódó tevékenységek: az ABAK bizalmi feladatainak ellátásához szükséges szolgáltatások, a létesítmények kezelése, az ingatlankezelői tevékenységek, vállalkozások számára a tőkeszerkezettel, ipari stratégiával és ezekhez kapcsolódó ügyekkel kapcsolatos tanácsadás, az összeolvadásokkal és vállalkozások megvásárlásával kapcsolatos tanácsadás és szolgáltatások, valamint az ABA és mindazon vállalatok és egyéb eszközök kezeléséhez kapcsolódó szolgáltatások, amelyekben az adott ABA befektetéssel rendelkezik.